Diari Oficial de la Generalitat Valenciana


Sumari del DOGV 6338, del 23-08-2010 (2010/9156)

RESOLUCIÓ de 6 d'agost del 2010, del conseller de Medi Ambient, Aigua, Urbanisme i Habitatge i vicepresident tercer del Consell, per la qual s'amplia el període d'informació pública de l'Estratègia Territorial de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6338

Data del DOGV
:   23-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/9156


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

RESOLUCIÓ de 6 d'agost del 2010, del conseller de Medi Ambient, Aigua, Urbanisme i Habitatge i vicepresident tercer del Consell, per la qual s'amplia el període d'informació pública de l'Estratègia Territorial de la Comunitat Valenciana. [2010/9156]  
La Conselleria de Medi Ambient, Aigua, Urbanisme i Habitatge va publicar en el Diari Oficial de la Comunitat Valenciana del dia 20 de maig del 2010 la resolució del vicepresident tercer i conseller de Medi Ambient, Aigua, Urbanisme i Habitatge, per la qual va sotmetre a informació pública l'Estratègia Territorial de la Comunitat Valenciana fins a l'1 de setembre del 2010, la qual també va ser anunciada en els butlletins oficials de les províncies d'Alacant, de Castelló i de València, els dies 26, 27 i 29 de maig del 2010 respectivament, i en els diaris El Periòdico Mediterráneo, Información i Las Provincias del dia 26 de maig del 2010.   
Amb motiu de les nombroses peticions que sol·liciten l'ampliació del període d'informació pública, i a fi d'atorgar la major difusió a l'Estratègia Territorial de la Comunitat Valenciana, resolc:  
Primer   
Ampliar fins al 30 de setembre el període d'informació pública de l'Estratègia Territorial de la Comunitat Valenciana, i anunciar aquesta ampliació en el Diari Oficial de la Comunitat Valenciana, en els butlletins oficials de les províncies d'Alacant, de Castelló i de València, i en un diari no oficial d'àmplia difusió en cada una de les províncies assenyalades. Durant aquest període el projecte diligenciat es troba depositat per a la consulta pública als locals d'aquesta Conselleria sitis:  
Alacant: Direcció Territorial de Medi Ambient, Aigua, Urbanisme i Habitatge (av. d'Aguilera, 1. 03783 Alacant).  
Castelló: Direcció Territorial de Medi Ambient, Aigua, Urbanisme i Habitatge (av. dels Germans Bou, 47, 12275 Castelló de la Plana)  
València: Centre d'Informació i Documentació Ambiental de la Comunitat Valenciana (c/ de Marià Cuber, 14, baixos, 46229 València).  
Així mateix, per tal de facilitar l'accés a l'Estratègia Territorial, podeu consultar-la en la pàgina web de la Conselleria de Medi Ambient, Aigua, Urbanisme i Habitatge (http://cma.gva.es/etcv).  
Segon  
Demanar el dictamen dels municipis i els informes sectorials dels distints departaments o òrgans de les administracions públiques que calguen, amb relació a les competències respectives.  
València, 6 d'agost de 2010.- El conseller de Medi Ambient, Aigua, Urbanisme i Habitatge i vicepresident tercer del Consell: Juan Gabriel Cotino Ferrer.